CELEX: 31989D0092
Language: el
Date: 1989-01-17 00:00:00
Title: 89/92/ΕΟΚ: Απόφαση της Επιτροπής της 17ης Ιανουαρίου 1989 σχετικά με τη βελτίωση της αποτελεσματικότητας των γεωργικών διαρθρώσεων στην ομοσπονδιακή Δημοκρατία της Γερμανίας από το 1988 σύμφωνα με τον κανονισμό (ΕΟΚ) αριθ. 797/85 του Συμβουλίου

Avis juridique important

|

31989D0092

89/92/ΕΟΚ: Απόφαση της Επιτροπής της 17ης Ιανουαρίου 1989 σχετικά με τη βελτίωση της αποτελεσματικότητας των γεωργικών διαρθρώσεων στην ομοσπονδιακή Δημοκρατία της Γερμανίας από το 1988 σύμφωνα με τον κανονισμό (ΕΟΚ) αριθ. 797/85 του Συμβουλίου  

Επίσημη Εφημερίδα αριθ. L 032 της 03/02/1989 σ. 0038 - 0041

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Ιανουαρίου 1989  σχετικά με τη βελτίωση της αποτελεσματικότητας των γεωργικών διαρθρώσεων στην Ομοσπονδιακή Δημοκρατία της Γερμανίας από το 1988 σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (89/92/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3,  Εκτιμώντας:  ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε σύμφωνα με τις διατάξεις του άρθρου 24 παράγραφος 4 του κανονισμού (ΕΟΚ) αριθ. 797/85, τις νομοθετικές, κανονιστικές και διοικητικές διατάξεις που αναφέρονται στο παράρτημα της παρούσας απόφασης·  ότι σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85 η Επιτροπή πρέπει να αποφασίσει εάν, σε συνάρτηση με τη συμφωνία των προαναφερθεισών νομοθετικών, κανονιστικών και διοικητικών διατάξεων με τις διατάξεις του κανονισμού (ΕΟΚ) αριθ. 797/85 και λαμβανομένων υπόψη των στόχων αυτού του κανονισμού καθώς και της αναγκαίας σύνδεσης μεταξύ των διαφόρων μέτρων, πληρούνται οι όροι χρηματοδοτικής συμμετοχής της Κοινότητας·  ότι οι εν λόγω νομοθετικές, κανονιστικές και διοικητικές διατάξεις ανταποκρίνονται στους όρους και τους στόχους του κανονισμού (ΕΟΚ) αριθ. 797/85 κατά τρόπο που, λαμβανομένου υπόψη του βαθμού συμφωνίας των διατάξεων αυτών με τις διατάξεις του εν λόγω κανονισμού, δικαιολογείται η διαπίστωση ότι πληρούνται οι όροι για τη χρηματοδοτική συμμετοχή της Κοινότητας στα μέτρα που είναι επιλέξιμα στα πλαίσια του εν λόγω κανονισμού·  ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι νομοθετικές, κανονιστικές και διοικητικές διατάξεις οι οποίες αναφέρονται στο παράρτημα της παρούσας απόφασης και οι οποίες ανακοινώθηκαν από την κυβέρνηση της Ομοσπονδιακής Δημοκρατίας της Γερμανίας, σύμφωνα με τον κανονισμό (ΕΟΚ) αριθ. 797/85, πληρούν τους όρους για χρηματοδοτική συμμετοχή της Κοινότητας το 1988 στα μέτρα που είναι επιλέξιμα βάσει του εν λόγω κανονισμού.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 17 Ιανουαρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 108 της 29. 4. 1988, σ. 1.  ΠΑΡΑΡΤΗΜΑ  Κατάλογος των νομοθετικών, κανονιστικών και διοικητικών διατάξεων οι οποίες εφαρμόζονται κατά το 1988 στην Ομοσπονδιακή Δημοκρατία της Γερμανίας και οι οποίες αποτελούν το αντικείμενο της παρούσας απόφασης  Ι. - Κανόνες που διέπουν την ενθάρρυνση των επενδύσεων στις μεμονωμένες γεωργικές εκμεταλλεύσεις, καθώς και την ενθάρρυνση της εγκατάστασης στον αγροτικό χώρο, στη διατύπωση του 1988.  - Κανόνες που διέπουν τη χορήγηση ενίσχυσης στις γεωργικές εκμεταλλεύσεις σε μειονεκτικές περιοχές, στη διατύπωση του 1988.  - Κανόνες που διέπουν τη χορήγηση ενίσχυσης για μέτρα που λαμβάνονται στο δασικό τομέα, στη διατύπωση του 1988.  ΙΙ. Κρατίδια  BADEN WUERTEMBERG  - Οδηγίες της 2ας Ιουλίου 1984 σχετικά με την ενθάρρυνση των επαγγελματικών κύκλων που χρησιμοποιούν μηχανές και υπηρεσίες αντικατάστασης, στη διατύπωση της 7ης Μαΐου 1985.  - Οδηγίες της 1ης Ιανουαρίου 1986 σχετικά με την ενθάρρυνση των επενδύσεων στα πλαίσια του περιφερειακού προγράμματος του κρατιδίου (οδηγίες Β), στη διατύπωση της 12ης Οκτωβρίου 1986 και στη διατύπωση της 1ης Ιουλίου 1988.  - Οδηγίες της 20ής Οκτωβρίου 1981 σχετικά με τη χορήγηση ενισχύσεων για τον εκσυγχρονισμό αμπελώνων, στη διατύπωση της 12ης Ιουνίου 1987.  - Οδηγίες της 8ης Απριλίου 1980 σχετικά με την ενθάρρυνση των υπηρεσιών οικιακής βοήθειας στον αγροτικό χώρο καθώς και της οργανωμένης αλληλοβοήθειας των γεωργών, στη διατύπωση της 10ης Μαρτίου 1987.  - Οδηγίες της 23ης Δεκεμβρίου 1987 σχετικά με την ενθάρρυνση της εκτατικής χρησιμοποίησης βοσκοτόπων.  ΒΑΥΑΡΙΑ  - Οδηγίες της 1ης Ιανουαρίου 1983 σχετικά με τις ειδικές προϋποθέσεις που θα πρέπει να πληρούνται για τη χρηματοδοτική συνδρομή σύμφωνα με τις διατάξεις του άρθρου 6 παράγραφος 5 του νόμου σχετικά με την προώθηση της βαυαρικής γεωργίας (επαγγελματικοί κύκλοι χρησιμοποίησης μηχανών).  - Οδηγίες της 28ης Φεβρουαρίου 1983 σχετικά με τις ειδικές προϋποθέσεις που θα πρέπει να πληρούνται για τη χρηματοδοτική συνδρομή, σύμφωνα με τις διατάξεις του άρθρου 6 παράγραφος 5 του νόμου για την προώθηση της βαυαρικής γεωργίας (κεντρικοί οργανισμοί υπηρεσιών οικιακής βοήθειας στον αγροτικό χώρο και οργανωμένης αλληλοβοήθειας των γεωργών), στη διατύπωση της 20ής Ιουνίου 1985.  - Οδηγίες της 29ης Μαρτίου 1978 σχετικά με την ενθάρρυνση της εξυγίανσης των χωριών, στην τροποποιημένη διατύπωση της 1ης Ιουνίου 1986.  - Οδηγίες της 17ης Φεβρουαρίου 1984 και της 1ης Οκτωβρίου 1985 σχετικά με το πρόγραμμα πιστώσεων υπέρ της βαυαρικής γεωργίας.  - Οδηγίες της 2ας Φεβρουαρίου 1983 σχετικά με τους όρους χορήγησης ενίσχυσης από το διοικητικό συμβούλιο των ομάδων βαυαρών κτηνοτρόφων.  - Οδηγίες της 9ης Οκτωβρίου 1981 σχετικά με τους όρους χορήγησης ενίσχυσης από το διοικητικό συμβούλιο των βαυαρών γεωργών, στη διατύπωση της 28ης Ιανουαρίου 1983.  - Οδηγίες της 27ης Ιουλίου 1972 σχετικά με τους όρους χορήγησης ενίσχυσης στους κεντρικούς οργανισμούς υπηρεσιών οικιακής βοήθειας στον αγροτικό χώρο και οργανωμένης αλληλοβοήθειας των γεωργών, στη διατύπωση της 28ης Φεβρουαρίου 1983.  - Οδηγίες της 9ης Φεβρουαρίου 1983 σχετικά με τους όρους χορήγησης ενισχύσεων στην υπηρεσία παροχής βοήθειας για το άρμεγμα αγελάδων.  - Οδηγίες της 29ης Μαρτίου 1979 σχετικά με τη χορήγηση ενίσχυσης για την αναπαλαίωση χωριών, στη διατύπωση της 1ης Ιουνίου 1986.  ΒΡΕΜΗ  - Οδηγίες όσον αφορά τη χορήγηση αντισταθμιστικών αποζημιώσεων στις γεωργικές εκμεταλλεύσεις σε ορισμένες μειονεκτικές IJ C lToe (1988).  ΒΕΡΟΛΙΝΟ  - Όροι για τη χορήγηση αντισταθμιστικής αποζημιώσεως σύμφωνα με τις αρχές της ενισχύσεως στις γεωργικές εκμεταλλεύσεις των μειονεκτικών ζωνών για το έργο κοινού συμφέροντος «Βελτίωση των γεωργικών διαρθρώσεων και της προστασίας των ακτών» (1988).  ΑΜΒΟΥΡΓΟ  - Οδηγίες της 2ας Ιουνίου 1985 σχετικά με τη χορήγηση επιδοτήσεων στις επενδύσεις για τις γεωργικές εκμεταλλεύσεις.  - Οδηγίες της 29ης Δεκεμβρίου 1985 σχετικά με τη χορήγηση επιδοτήσεων για μέτρα στο δασικό τομέα. ΕΣΣΗ  - Οδηγίες της 13ης Δεκεμβρίου 1983 σχετικά με την ενθάρρυνση σχεδίων κοινού ενδιαφέροντος στο γεωργικό τομέα, στη διατύπωση της 5ης Ιανουαρίου 1988.  - Οδηγίες της 8ης Μαρτίου 1975 σχετικά με τη χορήγηση ενισχύσεων του κρατιδίου σε συνδέσμους προώθησης των γεωργικών εθνικών, στη διατύπωση της 13ης Ιουνίου 1985.  - Οδηγίες της 24ης Φεβρουαρίου 1981 σχετικά με την ενθάρρυνση της παραγωγής και μεταποίησης των εναλλακτικών μορφών ενέργειας και της εγγύησης της κάλυψης των αναγκών του γεωργικού τομέα σε ενέργεια, στη διατύπωση της 25ης Οκτωβρίου 1982.  - Οδηγίες της 8ης Δεκεμβρίου 1987 σχετικά με την ενθάρρυνση της χρησιμοποίησης βοηθών γεωργικών εκμεταλλεύσεων και οικιακών βοηθών στο γεωργικό τομέα.  - Οδηγίες της 1ης Μαρτίου 1987 σχετικά με την ενίσχυση νέων γεωργών, στη διατύπωση της 12ης Απριλίου 1988.  - Οδηγίες σχετικά με την ενίσχυση για την προσαρμογή, τη βελτίωση και την προώθηση της επαγγελματικής επιμόρφωσης στις απαιτήσεις της σύγχρονης γεωργίας.  ΚΑΤΩ ΣΑΞΩΝΙΑ  - Οδηγίες σχετικά με τη χορήγηση ενισχύσεων σε επαγγελματικούς κύκλους που χρησιμοποιούν μηχανές, στη διατύπωση της 10ης Οκτωβρίου 1979.  - Οδηγίες της 29ης Μαΐου 1982 σχετικά με την ενθάρρυνση των υπηρεσιών αλληλοβοήθειας στο γεωργικό τομέα.  - Οδηγίες της 1ης Ιανουαρίου 1985 σχετικά με τη χορήγηση ενισχύσεων για μέτρα που αποσκοπούν στη μείωση των οχλήσεων.  - Οδηγίες της 24ης Μαρτίου 1987 σχετικά με την ενίσχυση γεωργικών εκμεταλλεύσεων σε μειονεκτικές περιοχές της Κάτω Σαξωνίας.  - Οδηγίες της 10ης Σεπτεμβρίου 1987 σχετικά με τη χορήγηση επιδοτήσεων για την τόνωση της βιωσιμότητας γεωργικών εκμεταλλεύσεων τις οποίες διαχειρίζονται νέοι γεωργοί.  - Οδηγίες της 1ης Ιανουαρίου 1986 σχετικά με την ενθάρρυνση της αλλαγής επαγγελματικού προσανατολισμού στον τομέα της γεωργίας και της δασοκομίας.  - Οδηγίες της 31ης Ιανουαρίου 1986 σχετικά με τη χορήγηση επιδοτήσεων για την ενθάρρυνση της χρησιμοποίησης βοηθητικού προσωπικού στον αγροτικό χώρο.  ΡΗΝΑΝΙΑ ΤΗΣ ΒΟΡΕΙΑΣ ΒΕΣΤΦΑΛΙΑΣ  - Οδηγίες της 29ης Ιανουαρίου 1985 σχετικά με τη χορήγηση επιδοτήσεων για επενδύσεις στον τομέα της μη ρυπαίνουσας ζωικής παραγωγής, στη διατύπωση της 20ής Ιανουαρίου 1987.  - Οδηγίες της 25ης Μαΐου 1983 σχετικά με τη χορήγηση επιδοτήσεων για την αλλαγή επαγγελματικού προσανατολισμού στο γεωργικό τομέα, στη διατύπωση της 4ης Σεπτεμβρίου 1988.  ΡΗΝΑΝΙΑ-ΠΑΛΑΤΙΝΑΤΟ  - Απόφαση της 3ης Απριλίου 1985 σχετικά με την ενθάρρυνση των επαγγελματικών κύκλων χρησιμοποίησης μηχανών και ομάδων αλληλοβοήθειας στο γεωργικό τομέα, στη διατύπωση της 24ης Νοεμβρίου 1986.  - Απόφαση της 5ης Σεπτεμβρίου 1983 σχετικά με την ενθάρρυνση της δημιουργίας οργανωμένων ορθολογικά εκμεταλλεύσεων στον τομέα της γεωργίας και της δασοκομίας, στη διατύπωση της 25ης Οκτωβρίου 1986.  - Απόφαση της 19ης Σεπτεμβρίου 1986 σχετικά με τη χορήγηση ενισχύσεων σε γεωργούς που ενισχύουν στη γεωργική εκμετάλλευση με σκοπό τη μείωση της ρύπανσης του περιβάλλοντος, στη διατύπωση της 11ης Σεπτεμβρίου 1987.  - Απόφαση της 3ης Ιουλίου 1986 σχετικά με την ενθάρρυνση των επενδύσεων στις μεμονωμένες γεωργικές εκμεταλλεύσεις για τη δημιουργία και την επέκταση των κτιριακών εγκαταστάσεων αποθήκευσης σιτηρών και οσπριοειδών, που ανήκουν στην εκμετάλλευση, στη διατύπωση της 28ης Σεπτεμβρίου 1987.  - Απόφαση της 5ης Ιουνίου 1986 σχετικά με την ενθάρρυνση γεωργικών εκμεταλλεύσεων στις μειονεκτικές περιοχές (αντισταθμιστικές αποζημιώσεις).  - Απόφαση της 8ης Οκτωβρίου 1987 σχετικά με τη χορήγηση επιδοτήσεων για επενδύσεις που αποσκοπούν στην ορθολογική εκμετάλλευση αμπελουργικών εκτάσεων σε επικλινή εδάφη.  - Απόφαση σχετικά με το πρόγραμμα σταθεροποίησης «νεαροί γεωργοί».  - Οδηγίες σχετικά με την προσαρμογή και τη βελτίωση της επαγγελματικής επιμόρφωσης στις ανάγκες της σύγχρονης γεωργίας.  ΣΑΑΡ  - Οδηγίες της 5ης Ιουνίου 1973 σχετικά με την ενθάρρυνση της συνεργασίας μεταξύ γεωργικών εκμεταλλεύσεων στο γεωργικό τομέα.  - Οδηγίες σχετικά με τη χορήγηση επιδοτουμένου επιτοκίου με σκοπό την προώθηση της γεωργίας από 1ης Σεπτεμβρίου 1972, στη διατύπωση της 17ης Δεκεμβρίου 1984. SCHLESWIG-HOLSTEIN  - Οδηγίες της 17ης Δεκεμβρίου 1982 σχετικά με την ενθάρρυνση κατασκευαστικών έργων στις γεωργικές εκμεταλλεύσεις εκτροφής βοοειδών και χοιροειδών (ενισχύσεις για επενδύσεις του κρατιδίου).  - Οδηγίες της 2ας Απριλίου 1985 σχετικά με την ενθάρρυνση ενεργειών για τη μη ρυπαίνουσα αποθήκευση ζωικών απορριμμάτων καθώς και για τη μείωση της ρύπανσης από οσμές (προώθηση της προστασίας του περιβάλλοντος στο γεωργικό τομέα).  - Οδηγίες της 20ής Φεβρουαρίου 1981 σχετικά με την ενθάρρυνση της οργανωμένης αλληλοβοήθειας στο γεωργικό τομέα, στη διατύπωση της 21ης Φεβρουαρίου 1987.  - Οδηγίες της 9ης Ιουνίου 1985 σχετικά με την ενθάρρυνση της δασοκομίας - πρόγραμμα ενθάρρυνσης του κρατιδίου, στη διατύπωση της 19ης Δεκεμβρίου 1986.  - Οδηγίες της 2ας Ιανουαρίου 1986 σχετικά με τη προώθηση μέτρων εγκατάστασης με σκοπό τη διασφάλιση των βιοποριστικών μέσων, καθώς και της 31ης Μαΐου 1987.  - Οδηγίες της 28ης Φεβρουαρίου 1986 σχετικά με την ενθάρρυνση της αγοράς ιδιωτικών δασών και εκτάσεων για αναδάσωση, στη διατύπωση της 9ης Ιουλίου 1986.  - Οδηγίες της 4ης Απριλίου 1986 σχετικά με τη χορήγηση επιδότησης για την ενθάρρυνση της αναδάσωσης.  - Οδηγίες σχετικά με την ενθάρρυνση των επαγγελματικών κύκλων που χρησιμοποιούν μηχανές.